section_heading: Komunistički progoni u SFR Jugoslaviji
paragraph_text: Politički progoni nastavili su se i u novoj komunističkoj Jugoslaviji i prema antikomunistima - bilo da se radi o osobama koje su svojim djelovanjem u prethodnim razdobljima (prva Jugoslavija, NDH) proganjali komuniste ili ne (primjerice montirani sudski proces zagrebačkom nadbiskupu Alojziju Stepincu). Javnim kritičarima komunizma unutar Jugoslavije je kao disidentima prijetila velika opasnost da budu izvrgnuti montiranim političkim sudskim procesima ili da budu prisliljeni napustiti domovinu (češće). Najduže je u zatvoru proveo Marko Veselica 11 godina. U slučaju ako bi u egzilu nastavili antikomunističku djelatnost postojala je mogućnost da budu likvidirani od strane jugoslavenske tajne policije UDBE (primjer: Bruno Bušić i mnogi drugi).